Неготино (община)
Неготино () е община, която се намира в централната част на Северна Македония. Седалище ѝ е едноименният град Неготино.

Общината е разположена по средното течение на река Вардар в областта Тиквеш на площ от 426,46 km2. Населението на общината е 19 212 (2002) с гъстота от 45,05 жители на km2. В общината освен Неготино влизат още 18 села.

Основната стопанска дейност в общината е земеделието и предимно лозарството. Годишно общината произвежда между 20 и 25 милиона килограма грозде и в общината, както и в съседните Тиквешки общини по традиция се произвеждат най-качествените вина във Вардарска Македония.

Структура на населението 
Според преброяването от 2002 година община Неготино има 19 212 жители.

Бележки